CELEX: 62013TN0639
Language: fi
Date: 2013-11-29 00:00:00
Title: Asia T-639/13: Kanne 29.11.2013 — Watch TV v. neuvosto

15.2.2014   
            
            
               FI
            
            
               Euroopan unionin virallinen lehti
            
            
               C 45/39
            
         Kanne 29.11.2013 — Watch TV v. neuvosto
   (Asia T-639/13)
   2014/C 45/68
   Oikeudenkäyntikieli: ranska
   
      Asianosaiset
   
   
      Kantaja: Watch TV (Bryssel, Belgia) (edustajat: asianajajat F. de Visscher ja M. von Kuegelgen)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston 30.9.2013 tekemän päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan Euroopan unionin neuvoston tekemän sen päätöksen kumoamista, jolla kantajan jättämää tarjousta ei hyväksytty tarjouskilpailun UCA 190/11 ”Audiovisuaaliset palvelut ja multimediapalvelut Euroopan unionin neuvostolle/Eurooppa-neuvostolle” (EUVL 2012/S 26-041228) erän nro 1 yhteydessä.
   Kanteensa tueksi kantaja vetoaa yhteen ainoaan kanneperusteeseen, joka perustuu varainhoitoasetuksen (1) 89 artiklan 1 kohdan ja varainhoitoasetuksen soveltamisasetuksen (2) 131 artiklan 5 kohdan, 135 artiklan 2 kohdan ja 146 artiklan 3 kohdan rikkomiseen, koska neuvosto ratkaisi tarjouskilpailun sellaisen tarjouksentekijän hyväksi, jonka tarjous ei täyttänyt tarjouskilpailuasiakirjojen teknisissä eritelmissä vaadittuja pakollisia vähimmäisvaatimuksia ehdokkaiden suorituskyvystä. Kantaja väittää, että neuvoston olisi täten pitänyt hylätä automaattisesti tarjouskilpailun voittanut tarjous.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL 357, s. 1).